
S K R A Ć E N I  Z A P I S N I K
od 31. ožujka 2022. godine

sa 8. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 024-02/22-01/01, URBROJ: 2137/22-22-2, od 28. ožujka 2022. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić – Šabarić, predsjednica Općinskoga vijeća,
2.  Željko Šadek, član Općinskog vijeća,
3.  Ivan Mesarov, član Općinskog vijeća,
4.  Ivan Baruškin, član Općinskoga vijeća,
5.  Franjo Marčinko, član Općinskog vijeća,
6.  Marina Bušić, članica Općinskog vijeća
7.  Dario Ciganović, član Općinskog vijeća,
8.  Nenad Lukić, član Općinskog vijeća.

OSTALI PRISUTNI:

1. Mirko Remetović, općinski načelnik Općine Novo Virje,
2. Miroslav Lukanec, pročelnik i zapisničar.
	  
ODSUTNI:
  
1. Darko Bezjak, član Općinskog vijeća – opravdano,

Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 19,30 sati, pozdravila sve prisutne te im zaželila uspješan rad. 

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 8 glasova ZA usvojilo zapisnik sa prethodne sjednice.

PREDSJEDNICA: Za današnju sjednicu predlažem sljedeći:







DNEVNI RED

1. Donošenje Odluke o odobravanju namjenske kapitalne donacije financijskih sredstava Dobrovoljnom vatrogasnom društvu Crnec,
2. Donošenje Odluke o odobravanju namjenske kapitalne donacije financijskih sredstava Dobrovoljnom vatrogasnom društvu Medvedička,
3. Donošenje Odluke o odobravanju namjenske kapitalne donacije financijskih sredstava Športskom ribolovnom klubu Drava Novo Virje,
4. Donošenje Odluke o izmjenama Odluke o poticanju uređenja nekretnina na području Općine Novo Virje,
5. Donošenje Etičkog kodeksa nositelja političkih dužnosti u Općini Novo Virje,
6. Donošenje Zaključka o usvajanju Izvješća o izvršenju Plana gospodarenja otpadom na području Općine Novo Virje za razdoblje od 2018. do 2023. godine za 2021. godinu,
7. Donošenje Zaključka o usvajanju Polugodišnjeg izvješća o radu općinskog načelnika Općine Novo Virje za 2021. godinu za razdoblje od 7. lipnja 2021. godine do 31. prosinca 2021. godine,
8. Donošenje Zaključka o usvajanju Izvješća o korištenju sredstava Proračunske zalihe Proračuna Općine Novo Virje za 2021. godinu za razdoblje od 1. srpnja do 31. prosinca 2021. godine,
9. Donošenje Zaključka o prihvaćanju izvješća o stanju sigurnosti na području Granične policije Koprivnica za siječanj i veljaču 2022. godine,
10. Donošenje Zaključka o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđavac za vremenski period od 1. siječnja do 28. veljače 2022. godine.
11. Razno.


Dnevni red je usvojen sa 8 glasova ZA.

Točka 1.

PREDSJEDNICA: Odluku o odobravanju namjenske kapitalne donacije financijskih sredstava Dobrovoljnom vatrogasnom društvu Crnec primili ste u materijalima.
Molim načelnika da obrazloži ovu točku dnevnog reda.

OPĆINSKI NAČELNIK: U proračunu za 2022. godinu predvidjeli smo sredstva za prekrivanje vatrogasnog doma u Crncu i to onaj dio iznad trgovine i spremišta. Vatrogasci su izabrali i uzeli najpovoljniju ponudu od tvrtke Drvo dizajn d.o.o., Đurđevac koja zajedno sa materijalom koji će se uzeti posebno od Pilane Turčić i tvrtke Krko d.o.o. Đurđevac iznosi sveukupno 123.154,25 kuna.

IVAN MESAROV: Bilo je dogovoreno da bi išlo i prekrivanje vage u Crncu.

OPĆINSKI NAČELNIK: U dogovoru s vatrogascima, kada se bude prekrivao vatrogasni dom oni će raskriti i vagu te je prekrili. Mi ćemo samo kupiti lima. Taj lim nije uračunat u cijenu. To će se napraviti.
.

Budući da  se više nitko  nije  javio  Općinsko vijeće  Općine Novo  Virje jednoglasno je sa 8 glasova ZA donijelo

ODLUKU
o odobravanju namjenske kapitalne donacije financijskih sredstava Dobrovoljnom vatrogasnom društvu Crnec

Točka 2.

PREDSJEDNICA: Odluku o odobravanju namjenske kapitalne donacije financijskih sredstava Dobrovoljnom vatrogasnom društvu Medvedička primili ste u materijalima.
Molim načelnika da obrazloži ovu točku dnevnog reda.

OPĆINSKI NAČELNIK: Za tu namjenu u proračunu smo predvidjeli 220.000,00 kuna. U to vrijeme cijena materijala je bila manja. DVD je odabrao ponudu tvrtke TARA d.o.o. Đurđevac u iznosu od 143.989,75 kuna. Radi se o rekonstrukciji krovišta, ide strana od ceste i spremište. Na cijelom domu idu žljebovi, oluci i ostalo po ponudi.

Budući da  se više nitko  nije  javio  Općinsko vijeće  Općine Novo  Virje jednoglasno je sa 8 glasova ZA donijelo

ODLUKU
o odobravanju namjenske kapitalne donacije financijskih sredstava Dobrovoljnom vatrogasnom društvu Medvedička

Točka 3.

PREDSJEDNICA: Odluku o odobravanju namjenske kapitalne donacije financijskih sredstava Športskom ribolovnom klubu Drava primili ste u materijalima.
Molim načelnika da obrazloži ovu točku dnevnog reda.

OPĆINSKI NAČELNIK: Športsko ribolovno društvo bi stavljalo novu fasadu na objekt Čarde, uređivali ulaz u prostorije te pločili stepenice. Oni su se odlučili za ponudu od tvrtke Dinamik d.o.o. sa iznosom od 78. 929,38 kuna.

ŠADEK ŽELJKO: Sve je već dogovoreno prilikom donošenja proračuna, ne bi trebalo biti s time problema. U redu je da to ide na vijeće.

FRANJO MARČINKO: Ne znam da li je vlasnik tvrtke Dinamik u sukobu interesa, a vezano za radove koje bi izvodili na objektu Čarda?

PREDSJEDNICA: On može glasati jer mi tu ne glasamo o ponudi nego samo odlučujemo  o dodjeli sredstava. Tu nema problema.
MIROSLAV LUKANEC: Sve udruge kojima će se dodijeliti financijska sredstva ista trebaju i opravdati, sa njima će biti sklopljen ugovor, a sredstva su namjenska.

Budući da  se više nitko  nije  javio  Općinsko vijeće  Općine Novo  Virje jednoglasno je sa 8 glasova ZA donijelo

ODLUKU
o odobravanju namjenske kapitalne donacije financijskih sredstava Športskom ribolovnom klubu Drava

Točka 4.

PREDSJEDNICA: Odluku o izmjenama Odluke o poticanju uređenja nekretnina na području Općine Novo Virje primili ste u materijalima.
Molim načelnika da obrazloži ovu točku dnevnog reda.

OPĆINSKI NAČELNIK: Bilo je pitanje vezano za rušenje starih nekretnina, ako je netko srušio kuću i zatražio financijska sredstva od općine da li može srušiti još jednu ili više kuća i za to dobiti poticaj. Raspitali smo se kako imaju drugi, većinom svi imaju da se ruši jedna. Budući imamo više tih nekretnina nego drugi predlažem da kod nas jedan podnositelj zahtjeva može srušiti dvije nekretnine i za to dobiti poticaj.
Imamo puno kuća, bitno da se one maknu.

IVAN BARUŠKIN: Mislim da je svejedno da jedan podnositelj zahtjeva sruši dvije kuće ili dvojica po jednu.

PREDSJEDNICA: Ne vidim tu ništa sporno, poanta je da se kuće sruše.

NENAD LUKIĆ: Idemo na dva puta, ja sam za to.

Budući da  se više nitko  nije  javio  Općinsko vijeće  Općine Novo  Virje jednoglasno je sa 8 glasova ZA donijelo

ODLUKU
o izmjenama Odluke o poticanju uređenja nekretnina na području Općine Novo Virje

Točka 5.

PREDSJEDNICA: Etički kodeks nositelja političkih dužnosti u Općini Novo Virje primili ste u materijalima.
Molim pročelnika da obrazloži ovu točku dnevnog reda.

MIROSLAV LUKANEC: Donesen je novi zakon o sprječavanju sukoba interesa, ima nekih promjena, proširio se krug obveznika, općinski načelnik podnosi svake godine imovinsku karticu prema povjerenstvu. Članovi predstavničkog tijela nisu obveznici zakona, ali trebaju se pridržavati Etičkog kodeksa. Nositelji političkih dužnosti dužni su se pridržavati određenih načela te se od njih očekuje poštivanje pravnih propisa i procedura koje se tiču njihovih obveza kao nositelja političkih dužnosti. Nositelj političke dužnosti obvezan se izuzeti od sudjelovanja u donošenju odluke koja utječe na njegov poslovni interes ili poslovni interes s njim povezane osobe. Postoje i tijela za praćenje primjene Etičkog kodeksa, a to su Etički odbor i Vijeće časti.
Zakonom je propisana obveza izrade Kodeksa ponašanja koji nužno mora sadržavati i odredbe o sprječavanju sukoba interesa. Nadzor nad provedbom obveze donošenja predmetnog kodeksa je na tijelu državne uprave koji je nadležan za koordinaciju mjera za sprječavanje korupcije.
Isto tako propisana je obveza članova predstavničkog tijela koji ima više od 5% ili više udjela u vlasništvu poslovnog subjekta da obavijesti predstavničko tijelo koje je dužno taj popis objaviti na mrežnim stranicama i redovito ga ažurirati. Također članovi predstavničkog tijela dužni su obavijestiti predstavničko tijelo o stupanju u poslovni odnos poslovnih subjekata u vlasništvu članova predstavničkih tijela jedinice lokalne i područne (regionalne ) samouprave i članova njihovih obitelji s konkretnim jedinicama lokalne i područne (regionalne) samouprave kojima član predstavničkog tijela obnaša javnu dužnost te s drugim trgovačkim društvima i drugim pravnim osobama kojima je ta jedinica osnivač ili član.

Budući da  se više nitko  nije  javio  Općinsko vijeće  Općine Novo  Virje jednoglasno je sa 8 glasova ZA donijelo

ETIČKI KODEKS
nositelja političkih dužnosti u Općini Novo Virje

Točka 6.

PREDSJEDNICA: Zaključak o usvajanju izvješća o izvršenju Plana gospodarenja otpadom na području Općine Novo Virje za razdoblje od 2018. do 2023. godine za 2021. godinu primili ste u materijalima.
Molim pročelnika da obrazloži ovu točku dnevnog reda.

MIROSLAV LUKANEC: 2018. godine donesen je Plan gospodarenja otpadom. Svake godine donosi se izvještaj za prošlu godinu. Od tvrtke Drava Kom svake godine dobivamo izvještaj o radu, a dio toga sastoji se i u ovom izvješću.
U prošloj godini nabavili smo mobilno reciklažno dvorište za što su utrošena financijska sredstva u iznosu od 181.250,00 kuna. Pristigle su i kante za plastiku i papir prema natječaju iz 2018. godine, a koje su u prosincu 2021. godine podijeljene mještanima.

DARIO CIGANOVIĆ: U izvješču stoji da je do kraja 2023. godine potrebno provesti projekt sanacije odlagališta otpada, zanima me da li se po tome što radi?

OPĆINSKI NAČELNIK: Pribaviti ćemo papire koje općina treba, odvjetnik će prepisati tu zemlju na Općinu, nešto je na privat osobe nešto na RH. Nakon toga idemo prema Ministarstvu.
Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
usvajanju izvješća o izvršenju Plana gospodarenja otpadom na području Općine Novo Virje za razdoblje od 2018. do 2023. godine za 2021. godinu



Točka 7.

PREDSJEDNICA: Zaključak o usvajanju izvješća o usvajanju Polugodišnjeg izvješća o radu općinskog načelnika Općine Novo Virje za 2021. godinu za razdoblje od 7. lipnja 2021. godine do 31. prosinca 2021. godine primili ste u materijalima.

Općinski načelnik obrazlaže Polugodišnji izvještaj o radu.

Budući da  se nitko  nije  javio  Općinsko vijeće  Općine Novo  Virje jednoglasno je sa 8 glasova ZA donijelo

ZAKLJUČAK
o usvajanju izvješća o usvajanju Polugodišnjeg izvješća o radu općinskog načelnika Općine Novo Virje za 2021. godinu za razdoblje od 7. lipnja 2021. godine do 31. prosinca 2021. godine

Točka 8.

PREDSJEDNICA: Zaključak o usvajanju Izvješća o korištenju sredstava Proračunske zalihe Proračuna Općine Novo Virje za 2021. godinu za razdoblje od 1. srpnja do 31. prosinca 2021. godine primili ste u materijalima. 

OPĆINSKI NAČELNIK: Sredstva proračunske zalihe u razdoblju od 1. srpnja 2021. godine pa do 31. prosinca 2021. godine nisu korištena.

Budući da se nitko  nije  javio  Općinsko vijeće  Općine Novo  Virje  jednoglasno je sa 8 glasova ZA donijelo

ZAKLJUČAK
 o usvajanju Izvješća o korištenju sredstava Proračunske zalihe Proračuna Općine Novo Virje za 2021. godinu za razdoblje od 1. srpnja do 31. prosinca 2021. godine

Točka 9.

PREDSJEDNICA: Zaključak o prihvaćanju Izvješća o stanju sigurnosti na području Granične policije Koprivnica za siječanj i veljaču 2022. godine primili ste u materijalima. Otvaram raspravu.
Budući da se nitko nije javio Općinsko vijeće Općine Novo Virje jednoglasno je sa 8 članova ZA donijelo
ZAKLJUČAK
o prihvaćanju Izvješća o stanju sigurnosti na području Granične policije Koprivnica za siječanj i veljaču 2022. godine


Točka 10.

PREDSJEDNICA: Zaključak o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za vremenski period od 1. siječnja do 28. veljače 2022. godine  primili ste u materijalima. Otvaram raspravu.
Budući da se nitko nije javio Općinsko vijeće Općine Novo Virje jednoglasno je sa 8 članova ZA donijelo
ZAKLJUČAK
o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za vremenski period od 1. siječnja do 28. veljače 2022. godine  
Točka 11.

OPĆINSKI NAČELNIK: Vezano za DVD Medvedička u proračunu smo predvidjeli 220.000,00 kuna za prekrivanje vatrogasnog doma i za žbukanje.
Zbog naglog porasta cijena materijala cijena radova za prekrivanje je porasla na 143.989,75 kuna, sada nam fali za žbukanje, treba biti rebalans.

Što se tiče mosne vage ona je pri kraju, napravili smo sloj asfalta u sredini za mobilno reciklažno dvorište, radi se izmjena građevinske dozvole, otegnulo se vrijeme. Dobiti ćemo zeleno svijetlo da se to može završiti.

DARIO CIGANOVIĆ: Čeka se izmjena građevinske dozvole, sada je na uredu da to riješi, da se može asfaltirati nakon toga.

NENAD LUKIĆ: Što je sa prostornim planom?
MIROSLAV LUKANEC: Izrađivač je najavio sastanak 7. travnja, nakon doga se očekuje javna rasprava te donošenje. Ima procedura koja se treba poštivati.

[bookmark: _GoBack]OPĆINSKI NAČELNIK: Neki dan je bio u Općini profesor Marijan Jakubin. 13. svibnja 2022. godine ima u Đurđevcu izložbu povodom 75 godina života i 50 godina svog akademskog rada. Zatražio je donaciju za cca 3.000,00 kuna, a vezano za štampanje letaka i brošura za tu izložbu.

NENAD LUKIĆ: Treba mu to odobriti, naš je čovjek.

OPĆINSKI NAČELNIK: Profesor je bio i na groblju, on je autor dvaju križeva na groblju koje planiramo obnoviti. Još u dogovoru sa pokojnim velečasnim Čadoićem planiralo se obnoviti glavni križ, a ovaj drugi srušiti. Međutim to nije realizirano. Profesor Jakubin predložio je da se središnji križ obnovi, a onaj manji križ da se sruši, ali da se obnovi tabla i da se stavi na ulaz u groblje. Predložio je i da se križ očisti i da se stavi u mrtvačnicu.

Isto tako bliže nam se i dani općine. Napravili smo skicu programa za dane općine. 
29. travnja planiraju se dani otvorenih vrata u dječjem vrtiću, 1. svibnja Sveta misa za branitelje i mještane, popodne bi bila nogometna utakmica, imamo i donatora za junicu, trebamo naći tko će je ispeći.
2. svibnja planirana je svečana sjednica Općinskoga vijeća – svečani ručak i gosti, 
6. svibnja planiran je susret područnih škola koji će se održati u Drenovici. 
7. svibnja planirana je sveta misa za vatrogasce i završetak lige za šahiste, a 8. svibnja Fišijada na Čardi.

Pozivnice budete dobili.

IVAN MESAROV: Imam zamolbu, za 500 ili 1000 kuna da se dade poljoprivrednicima koji su upisani u upisnik, država također daje, sve je otišlo gore, da im i općina pomogne.

PREDSJEDNICA: Ne možemo samo tako treba se osmisliti neki program, neki kriteriji.

IVAN BARUŠKIN: Ima dosta mjera koje daje država, za plin, za struju, za umjetna gnojiva.

PREDSJEDNICA: Što je sa uskrsnicama za umirovljenike?
Kriteriji bi mogli biti kao i kod božićnica za umirovljenike, jedino je stvar u rebalansu, budući to nemamo u proračunu.

ŽELJKO ŠADEK: Ako je moguće složio bih se da se to odradi.

PREDSJEDNICA: Izmjene bi se mogle napraviti i usvojiti. Nekome 200,00 kuna znači puno. Mislim da se to moglo odraditi.

Predsjednica Općinskog vijeća Općine Novo Virje, Katarina Kozarić-Šabarić završava sjednicu u 20,40 sati.

Dovršeno.
ZAPISNIČAR:
Miroslav Lukanec
PREDSJEDNICA

Katarina Kozarić-Šabarić

























 








